Лютоев Николай Александрович

Лютоев Николай Александрович (1948—2021) — коми журналист, Россияса журналист котырӧ пырысь.

 Олан туй 
Николай Лютоев чужӧма 1948-ӧд вося тӧвшӧр тӧлысь 27-ӧд лунӧ Коми АССР-лӧн Кулӧмдін районса Керчомъя сиктын. Быдмӧма батьтӧгыс, водз велалӧма  кресьтянин уджӧ. Мамыс уджалӧма колкозын, а сэсся совхозын кладовщикӧн.Лютоев Н.А. Олӧм визулын. — Сыктывкар, 2011. — Л.б. 5. 1966-ӧд воын помалӧма шӧр школа да пырӧма уджавны Прупт леспромхозӧ. Вӧлӧма стрӧительӧн, уджавлӧма Керчомъяса улыс складын. 1967—1969-ӧд воясӧ служитӧма армияын, стратегическӧй назначениеса ракетнӧй войскаын. Запасса капитан.

1969-ӧд восянь Армия бӧрын уджалӧма Керчомъяса кылӧдчан участоклӧн вылыс складын, вӧлӧма пӧрӧдчысьлы отсасьысьӧн. 1971-ӧд восянь сійӧс корисны уджавны Кулӧмдін районса «Ленин туйӧд» газетӧ. Вӧлӧма литсотрудникӧн, меставывса радиовещаниелӧн корреспондентӧн, народнӧй овмӧс юкӧнса веськӧдлысьӧн. 1974—1976-ӧд воясӧ велӧдчӧма Вӧлӧгдаса сӧветскӧй партийнӧй школаын да босьтӧма экономист-организаторлысь специальносьт.  1976-ӧд восянь велӧдчӧм бӧрас уджалӧма КПСС райкомса инструкторӧн, кык во — «Помӧсдін» совхозын парткомса секретарӧн.

1978-ӧд воын вуджӧма уджавны «Ленин туйӧд» газетӧ: вӧлӧма отделса веськӧдлысьӧн, редакторӧс вежысьӧн, редакторӧн. Районса газет редакцияӧн веськӧдлӧма кыкысь: ставсӧ 12 во да джын. Во да ӧкмыс тӧлысь вӧлӧма Кулӧмдін сиктсӧветса веськӧдлысьӧс вежысьӧн, куим во да джын — «Коми му» республикаса газетлӧн собкорӧн. 2007—2008-ӧд воясӧ уджалӧма ветеранъяслӧн райсӧветын веськӧдлысьӧн. 2008-ӧд вося кӧч тӧлысьсянь — «Парма гор» газетса редакторӧс вежысь.

Кулӧма 2021-ӧд вося сора тӧлысь 28-ӧд лунӧ.

 Журналист удж  
Журналистикаын комыд гӧгӧр во, 1971-ӧд восянь, кор локтӧма уджавны «Парма гор» газетӧ. Пырӧ Россияса журналист котырӧ. Вӧлӧма СССР-са журналистъяслӧн VI-ӧд Съездса делегатӧн. Журналист удж кузя тӧдмасьлӧма уна нималана морткӧд, босьтлӧма интервью ыджыд роч поэт Роберт Рождественскийлысь, политик Григорий Явлинскийлысь, тӧдса Владимир Познеркӧд и с.в.

Ас олӧм йывсьыс йӧзӧдӧма«Олӧм визулын» небӧг (2011 во), кытчӧ сідзжӧ пыртӧма «Парма гор» газетын йӧзӧдлӧм 1980—2003-ӧд воясся пасйӧдъяс да снимокъяс. Наысь тыдовтчӧ Кулӧмдін районын вежсьӧмъяс, тӧжд-могъяс да выльторъяс. Эжва йывса нималана войтыр йылысь лэдзӧма «Удивительные люди Верхней Вычегды» (2017). 15 июня в центральной библиотеке состоялась презентация книги Николая Александровича Лютоева «Удивительные люди Верхней Вычегды» // Кулӧмдін районса администрация сайт (2017.06.15; рочӧн)

Редактируйтӧма татшӧм небӧгъяс: «Войнаӧн нырӧм челядьдыр» (2014), «Герой Советского Союза Георгий Тимушев» (2015), «Это нашей истории строки» (2017), «Летопись длиною в полвека» (2018).

 Общественнӧй удж 
Куим созыв Николай Лютоевӧс бӧрйылісны Кулӧмдін районса сӧветӧ депутатӧн. Пырӧ «Коми войтыр» ӧтмунӧмлӧн Кулӧмдінса юкӧнӧ, Ветеранъяслӧн райсӧветса президиумӧ.

 Небӧгъяс 
 Олӧм визулын. — Сыктывкар, 2011. — 224 л.б.
 Кавалер трёх Орденов Славы Андрей Тимушев. 2016.
 Удивительные люди Верхней Вычегды.  — Сыктывкар, 2017.
 Помоздинское охотобщество. 20 лет. 2014. (соавтор)

 Наградаяс 
 Коми Республикаса канму сӧветса грамота.
 «Коми Республика сӧвмӧдӧмӧ ыджыд пай пуктӧмысь» пас.
 Пыртӧма «Парма гор» газет редакциялӧн Почёт небӧгӧ.
 Кулӧмдін районса Почёт гражданин

 Ӧшмӧсъяс 
 Лютоев Н.А. Олӧм визулын. — Сыктывкар, 2011. — Л.б. 5.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Журналистъяс
Категория:Керчомъя сикт овмӧдчӧмин
Категория:Кулӧмдін
Категория:Чужисны 1948 воын
Категория:Кулісны 2021 воын
Категория:Коми войтырын водзмӧстчысьяс